Diari Oficial de la Generalitat Valenciana


Sumari del DOGV 2783, del 03-07-1996 (1996/838681)

RESOLUCIÓ de 25 de març de 1996, de la Conselleria de Treball i Afers Socials, mitjançant la qual es determinen els crèdits que han de finançar els programes de formació professional ocupacional i la seua quantia màxima.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2783

Data del DOGV
:   03-07-1996

Secció del DOGV
:   ALTRES DISPOSICIONS

Número del document
:   1996/838681


Data del document
:   25-03-1996

Organisme emissor
:   Conselleria de Treball i Afers Socials

Tipus de document
:   Resolució

Anàlisi jurídica

RESOLUCIó de 25 de març de 1996, de la Conselleria de Treball i Afers Socials, mitjançant la qual es determinen els crèdits que han de finançar els programes de formació professional ocupacional i la seua quantia màxima.   
Amb data 13 de desembre de 1995 va ser publicada al DOGV l'Ordre de 5 de desembre de 1995, de la Conselleria de Treball i Afers Socials, per la qual es fixaven els programes de formació professional ocupacional i es regulava el procediment general per a la concessió de les ajudes corresponents durant l'exercici de 1996.  
Després de la publicació de la Llei de Pressupostos de la Generalitat Valenciana per a l'exercici de 1996 (DOGV de 31 de desembre de 1995), i d'acord amb l'establert en l'article 47 de la Llei d'Hisenda Pública de la Generalitat Valenciana, es procedeix a publicar els crèdits que han de finançar els esmentats programes de formació professional ocupacional, la quantia màxima de les ajudes que es poden concedir per a cada via de programació i programa, així com la línia pressupostària al càrrec de la qual es realitzaran.  
Per tot això, fent ús de les facultats que em confereix la Llei 5/1983, de 30 de desembre, de Govern Valencià, resolc:  
Article únic  
L'assignació pressupostària per als programes definits en l'Ordre de 5 de desembre de 1995, de la Conselleria de Treball i Afers Socials, en funció de les vies de programació que regula l'art. 8 de l'esmentada ordre serà:  
1. A través d'entitats que estiguen homologades o que hagen sol·licitat la seua homologació com a centre col·laborador, s'assigna una quantia màxima d'6.540.617.937 pessetes, que serà finançada per la Conselleria de Treball i Afers Socials i distribuïda per programes de la següent forma:  
- Programa d'inserció al treball: 1.736.143.812 pessetes amb càrrec a la línia 4.01 del programa 322.20 de la Llei de Pressupostos de la Generalitat Valenciana de 1996.  
- Programa de formació a distància: 540.585.504 pessetes amb càrrec a la línia 4.01 del programa 322.20 de la Llei de Pressupostos de la Generalitat Valenciana de 1996.  
- Programa per a aturats de llarga durada menors de 40 anys: 735.145.258 pessetes amb càrrec a la línia 4.01 del programa 322.20 de la Llei de Pressupostos de la Generalitat Valenciana de 1996.  
- Programa de formació de dones: 02.496.680 pessetes amb càrrec a la línia 4.06 del programa 322.20 de la Llei de Pressupostos de la Generalitat Valenciana de 1996.  
- Programa de formació de formadors: 6.676.000 pessetes amb càrrec a la línia 4.04 del programa 322.20 de la Llei de Pressupostos de la Generalitat Valenciana de 1996.  
2. A través de convenis de col·laboració s'assigna una quantia màxima de 4.455.360.663 pessetes amb càrrec a la línia 4.01 del programa 322.20 de la Llei de Pressupostos de la Generalitat Valenciana de 1996, que serà finançada per la Conselleria de Treball i Afers Socials. Amb aquesta quantitat s'atendran les sol·licituds d'ajudes corresponents als programes d'inserció al treball, de formació a distància i d'aturats de llarga durada menors de 40 anys.  
3. A través de projectes formatius amb empreses, s'assigna una quantia màxima de 024.077.269, que serà finançada per la Conselleria de Treball i Afers Socials i distribuïda per programes de la següent forma:  
- Programa d'inserció al treball: 353.916.749 pessetes amb càrrec a la línia 4.01 del programa 322.20 de la Llei de Pressupostos de la Generalitat Valenciana de 1996.  
- Programa de formació pràctica en empreses: 23.331.059 pessetes amb càrrec a la línia 4.01 del programa 322.20 de la Llei de Pressupostos de la Generalitat Valenciana de 1996.  
4. A través de la programació d'accions prioritàries detectades en l'àmbit d'influència dels centres de formació i inserció professional, s'assigna una quantia màxima de 371.270.614 pessetes, amb càrrec a la línia 4.01 del programa 322.20 de la Llei de Pressupostos de la Generalitat Valenciana de 1996, que serà finançada per la Conselleria de Treball i Afers Socials. Amb aquesta quantitat s'atendran les sol·licituds d'ajudes corresponents al programa d'inserció al treball.  
5. Es destinarà una quantia màxima de 584.476.413 pessetes per atendre les sol·licituds de beques i d'ajudes als alumnes. De l'esmentada quantitat, 117.703.145 pessetes seran amb càrrec a la línia 4.01 i 99.605.666 pessetes amb càrrec a la línia 4.06, ambdues del programa 322.20, de la Llei de Pressupostos de la Generalitat Valenciana de 1996.  
6. Considerades les dades demogràfiques, socioeconòmiques i laborals que posseeix aquesta conselleria, la quantia màxima assignada en aquesta resolució als programes de la via de programació definida en l'apartat 1 d'aquest article, es distribuirà percentualment per províncies de la forma següent:  
- Alacant: 30% de la quantia màxima assignada per a cada programa.  
- Castelló: 10% de la quantia màxima assignada per a cada programa.  
- València: 60% de la quantia màxima assignada per a cada programa.  
7. Per a la distribució percentual per províncies de les quanties màximes assignades en aquesta resolució als programes de la via de Programació definida en l'apartat 2 d'aquest article, s'atendrà al que establirà cada conveni.  
8. El règim de pagaments i la justificació de les ajudes es realitzarà en els termes establerts en l'Ordre de 5 de desembre de 1995 (DOGV 13.12.95) i en les corresponents resolucions aprovatòries de concessió d'ajudes.  
València, 25 de març de 1996.- El conseller de Treball i Afers Socials: José Sanmartín Esplugues.